Source: http://docplayer.fi/26514686-Lantionpohjan-laskeumien-verkkoleikkausten-haittatapahtumat-kys-ssa.html
Timestamp: 2020-01-28 07:32:32+00:00
Document Index: 23580584

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

LANTIONPOHJAN LASKEUMIEN VERKKOLEIKKAUSTEN HAITTATAPAHTUMAT KYS:SSA - PDF Free Download
Download "LANTIONPOHJAN LASKEUMIEN VERKKOLEIKKAUSTEN HAITTATAPAHTUMAT KYS:SSA"
1 LANTIONPOHJAN LASKEUMIEN VERKKOLEIKKAUSTEN HAITTATAPAHTUMAT KYS:SSA LK Ossi Mykkänen Tutkielma Lääketieteen koulutusohjelma Itä-Suomen yliopisto Terveystieteiden tiedekunta Lääketieteen laitos / kliininen lääketiede Lokakuu 2015
2 ITÄ-SUOMEN YLIOPISTO, Terveystieteiden tiedekunta 2 Lääketieteen laitos Lääketieteen koulutusohjelma MYKKÄNEN, OSSI PEKKA: Lantionpohjan laskeumien verkkoleikkausten haittatapahtumat KYS:ssa Opinnäytetutkielma, 36 sivua, 1 liite (15 sivua) Tutkielman ohjaajat, dos el Raatikainen K, el Eloranta M-L, dos el Heikkinen A-M, LT el Rinne K Lokakuu 2015 Asiasanat: tutkimus, lääketiede, gynekologia, leikkaus Laskeumakorjausleikkaus on kohdunpoistoleikkauksen jälkeen yleisin gynekologinen leikkaus Suomessa. Kuopion yliopistollisessa sairaalassa (KYS) on korjattu laskeumia Prolift polypropyleeniverkolla vuodesta 2005 lähtien. Kyseinen verkkomenetelmä on vedetty pois markkinoilta haittavaikutuksien vuoksi. Potilasmateriaalina tässä työssä olivat KYS:ssa ajalla avotekniikkaa käyttäen verkkokorjausleikkauksella leikatut potilaat. Potilaita oli 118 ja valikoin vertailuun leikkauksen jälkeisten komplikaatioiden suhteen ainoastaan ne potilaat (n = 68), joita oli seurattu vähintään 12 kuukauden ajan leikkauksesta. Tutkimuksen pääpaino on leikkauksen jälkeisten komplikaatioiden ilmaantumisen havainnointi, jossa tarkasteluun on valittu eroosio, hematooma, infektio, kipu, inkontinenssi, pakkoinkontinenssi (urge) sekä muu oire. Edellä mainittuja komplikaatioita vertailtiin iän (yli tai alle 70 vuotta), perussairauksien (astma, verenpainetauti, keuhkoahtaumatauti ja sepelvaltimotauti), aiempien leikkauksien (kolporrafia anterior, kolporrafia posterior, sakrospinosusfiksaatio, sacrumfiksaatio, enteroseelen sulku ja portion amputaatio) sekä tehtyjen korjaavien verkkoleikkausten (anteriorinen verkko, posteriorinen verkko tai totaaliverkko) suhteen. Näiden suhteen ei saatu osoitettua tilastollista merkitsevyyttä. KYS:n aineistossa ei ilmaantunut muita huomattavia poikkeavuuksia aiempiin katsauksiin verrattuna, mutta KYS:ssa leikatuilla potilailla ilmaantui enemmän inkontinenssivaivaa (39,7 %:lla) kuin muissa tutkimuksissa (7 23 %). Anteriorisella Proliftilla verkkoleikatuista jouduttiin myöhemmin tekemään inkontinessileikkaus 9,3 %:lle, kun vastaava luku aiemmissa tutkimuksissa on ollut 2,5 %.
3 3 UNIVERSITY OF EASTERN FINLAND, Faculty of Health Sciences School of Medicine Medicine MYKKÄNEN, OSSI PEKKA: Transvaginal mesh operations' complications in KUH Thesis, 31 pages, 1 appendix (16 pages) Tutors: MD Raatikainen K, MD Eloranta M-L, MD Heikkinen A-M, MD Rinne K October 2015 Keywords: research, medicine, gynecology, surgery Vaginal prolapse repair surgery is the most common gynegological surgical operation after hysterectomy in Finland. In Kuopio University Hospital prolapses have been repaired with a Prolift polypropylene mesh since Concerned mesh product has been drawn away from the market due to injurious effects. We studied patients who have undergone a transvaginal mesh surgery in KUH between 2005 and There are 118 patients and to the comparison in terms of postsurgical complications were chosen only the ones that had gone through at least a 12 month follow-up. Altogether, there were 68 patients that had gone through at least a 12 month follow-up. The main focus of the study is on observing the appearance of the postsurgical complications of which to the study have been chosen erosion, haematoma, infection, pain, incontinence, urge and other symptom. Abovesaid complications were compared with age (above or under 70 years), common illnesses (asthma, hypertension, chronic obstructive pulmonary disease and coronary artery disease), previous surgical operations (anterior colporrafy, posterior colporrafy, sacrospinosusfixation, enterocele repair and amputation of the portion of uterus) and done repairing mesh implanting operations (anterior-, posterior-, and total mesh implanting operation). No statistically significant correlation between these factors was shown in the study. No other notable abnormalities were discovered in the KUH material except for incontinence when compared to other studies. 39,7 % out of those operated in KUH suffered from incontinence after a mesh implanting repair surgery whereas in other studies the corresponding numbers were between 7 and 23 %. Out of those patients that went through anterior Prolift mesh implanting surgery 9,3 % had to go through a incontinence treating surgery afterwards whereas in other studies the corresponding count has been 2,5 %.
4 4 Sisällys 1. JOHDANTO Lyhyesti emättimen laskeumaverkkokorjauksista Emättimen anatomiaa Laskeuman anatomiaa Yleisyys Etiologia Luokittelu Oireet Operatiivinen hoito omilla kudoksilla Rafiat Site-specific-tekniikka Enteroseelen korjaus omilla kudoksilla Laskeuman korjaus kohdunpoistolla Laparoskooppinen laskeumakorjaus Miksi verkkoleikkaus? Käytettyjä verkkoja Verkkoleikkaustekniikoista Verkkoihin liittyviä haittoja Eroosio Dyspareunia Ponnistusinkontinenssi Infektiot Muita postoperatiivisia haittoja Anatominen korjautuminen Toimenpiteen aikaiset haitat Uusintaleikkaus Tutkimuksen lähtökohdat MATERIAALIT JA MENETELMÄT TULOKSET POHDINTA JA JOHTOPÄÄTÖKSET KIRJALLISUUS... 32
5 5 6. LIITE: TAULUKOT...37
6 6 1. JOHDANTO 1.1 Lyhyesti emättimen laskeumaverkkokorjauksista Emättimen laskeumat ovat hyvin yleinen vaiva vaihdevuosi-iän ohittaneilla naisilla. Laskeumakorjausleikkaus on kohdunpoiston jälkeen toiseksi yleisin gynekologinen leikkaus Suomessa. Laskeumia voidaan korjata operatiivisesti joko potilaan omilla kudoksilla tai nykyisin yhä enemmän myös keinomateriaaleista valmistetuilla sulamattomilla tukiverkoilla. Verkoista johtuen on ilmaantunut runsaasti haittavaikutuksia, eikä niiden pitkäaikaisturvallisuudesta ole vielä riittävän luotettavaa näyttöä. Verkkoihin liittyen on vähän randomoituja ja kontrolloituja tutkimuksia ja seuranta-ajat ovat olleet lyhyitä. KYS:ssa on korjattu laskeumia Prolift polypropyleeniverkolla vuodesta 2005 lähtien. Tässä tutkimuksessa on tarkoitus retrospektiivisesti selvittää vuosien 2005 ja 2011 välillä ilmaantuneet haittatapahtumat alateitse tehdyissä avoverkkoleikkauksissa. 1.2 Emättimen anatomiaa Emätin voidaan anatomisesti jakaa kolmeen osaan: etu-, keski- ja takaosaan. Seistessä emättimen akseli on horisontaalinen siten, että ylemmät kaksi kolmannesta sijaitsevat levator-lihasten muodostaman levyn päällä. Löyhää sidekudosta oleva fascia endopelvina peittää lantion elimiä ja liittää ne tukea antaviin lihaksiin ja luiseen lantioon. Tämä sidekudosrakenne antaa emättimelle ja kohdulle normaalin anatomisen rakenteen ja mahdollistaa kudosten myötäävyyden ja liikkuvuuden, jotka ovat välttämättömiä lantion elinten fysiologisille toiminnoille. Etuosassa emättimen limakalvon ja virtsarakon välissä oleva faskiaksi kutsuttu rakenne ei histologisesti kuitenkaan ole faskiaa. Rakenne koostuu fibromuskulaarisesta kudoksesta, jossa voidaan erottaa sileälihassäikeitä, kollageenia, elastiinia sekä vaskulaarista kudosta. Tuon rakenteen alla on vielä kollageenia, elastiinia, imu- ja verisuonia sekä hermosäikeitä sisältävä adventitiakerros. Emättimen takaseinämän tukirakenteena on histologisestikin todettavissa olevaa sidekudosta eli faskiaa, mutta se ulottuu vain noin 2 4 cm:n verran emättimen ulkoaukosta emättimen puolelle. (Kiilholma ym. 2009) Emätin jaetaan myös usein DeLanceyn tasoihin. Tuolloin vaginan ajatellaan olevan fibromuskulaarinen putki, joka voidaan jakaa kolmeen osaan sitä tukevien rakenteiden mukaan.
7 7 Vaginan ylin neljännes on DeLanceyn I-taso, jonka tukevat rakenteet ovat kardinaaliuterosakraaliligamenttikompleksi. DeLanceyn II-taso on vaginan keskimmäinen osa ja käsittää puolet emättimen pituudesta. II-tason asentoa pitää yllä emätintä ympäröivä ja sitä tukeva sidekudosrakenne ja siitä levator-lihaksiin lateraalipuolelle kiinnittyvät sidekudosjuosteet. DeLanceyn III-taso on emättimen alin neljännes, joka saa tukensa anteriorisesti virtsaputken häpyluuhun kiinnittävästä sidekudoksesta sekä lateraalisesti levator-lihaksista. (Julian 2002, Richardson 1995) 1.3 Laskeuman anatomiaa Laskeumat ovat synnytyskanavaan ja siitä ulos pullistuvia muutoksia, joita voisi kutsua ns. gynekologisiksi tyriksi. Emättimen etuosan seinämän laskeuma, kystoseele, voi syntyä kahdella eri tavalla. Virtsarakon ja emättimen limakalvon välissä olevan faskiaksi kutsutun sidekudoksen heikentyessä syntyy ns. sentraalinen kystoseele. Jos taas tämä sidekudoslevy on irronnut lantion jännekaarista, on kyseessä ns. paravaginaalinen defekti eli lateraalinen kystoseele. Emättimen keskiosan seinämän laskeuman löydöksenä on eriasteinen kohdunlaskeuma. Jos kohtu on poistettu, voi seurauksena olla emättimen pohjukan laskeuma. Takaosan laskeumissa emättimen takaseinää pullistaa emättimen sisälle. Rektoseelessä pullistuma sisältää peräsuolta. Enteroseelessä, joka havaitaan emättimen takafornixissa, pullistuma sisältää fossa Douglasin pohjaa. Toisin sanoen enteroseele voi sisältää rasvaa, suolta tai vatsapaitaa. (Kiilholma ym. 2009, Nieminen 2013) Nykyään International Continence Societyn esittämässä terminologiassa ei enää puhuta "seeleistä" vaan kystoseele on korvattu termillä emättimen etuseinämän laskeuma (anterior vaginal wall prolapse) ja rekto- sekä enteroseelesta käytetään nimitystä emättimen takaseinämän laskeuma (posterior vaginal wall prolapse). Kohdun tai emättimen pohjukan laskeuman nimitys on apikaalinen laskeuma eli emättimen pohjan laskeuma (engl. prolapse of apical segment). Näin siksi, koska laskeumaa tutkiessaan lääkäri näkee sen, mitä emättimestä pullistuu, eikä pullistuman takana olevia elimiä. Etuseinämän laskeuman suhteen on yleensä selvää, mitä elimiä pullistuu, mutta takaseinämän laskeumien suhteen on usein kliinisesti vaikeaa erottaa, mikä osa on rekto- ja mikä enteroseeleä. Jaottelu erityyppisiin seeleihin on kuitenkin edelleen yleisesti kliinisessä käytössä, näin myös tämän tutkimuksen läpi käydyssä KYS-potilasaineistossa. (Kiilholma ym. 2009, Nieminen 2013)
8 8 1.4 Yleisyys Vaihdevuosi-iän ohittaneista naisista 40 %:lla on todettu jonkinasteinen lantionpohjan laskeuma eli kyseessä on hyvin yleinen vaiva. Kohdunpoiston jälkeen laskeumakorjausleikkaus on yleisin gynekologisista syistä tehtävä leikkaus Suomessa. Tällä hetkellä 11 9 % naisista joutuu jossain vaiheessa elämäänsä läpikäymään jonkin laskeumakorjausleikkauksen. (Maher ym. 2011, Smith ym. 2010, Toimenpiteelliset hoitojaksot 2009) 1.5 Etiologia Laskeumien taustalla on lantionpohjan sidekudos- ja lihasrakenteen heikentyminen, jolloin synnytinelimiä sekä muita vatsaontelon pohjan elimiä kannattava tuki pettää. Raskauden aikana lantionpohjan tukirakenteet yleensä löystyvät ja venyttyvät, mutta nuo vauriot yleensä palautuvat kutakuinkin ennalleen muutamassa kuukaudessa synnytyksen jälkeen. Sen sijaan synnytykseen voi liittyä tapahtumia, jotka vaurioittavat mekaanisesti synnytyskanavan ja lantionpohjan kudoksia ja johtavat välittömään tai myöhemmin ilmaantuvaan laskeumaan. Nuorilla ja synnyttämättömillä työikäisillä laskeumien esiintyminen on harvinaista. (Ylikorkala ym. 2011) Laskeumalle altistavia tekijöitä ovat ikääntyminen, hypoestrogenismi, useat raskaudet ja alatiesynnytykset, pitkittynyt synnytyksen toinen vaihe ja lantionpohjan piilevät repeämät synnytyksessä. Taustalla on usein myös raskas työ, krooninen yskä, ummetus, askites tai ylipaino, jotka nostavat vatsaontelon sisäistä painetta. Tämä johtaa lantionpohjan kudosten liialliseen venyttymiseen ja laskeuman syntyyn. Lantionpohjan anatomian muuttuminen esim. epätäydellisesti korjatun synnytysvaurion tai epätäydellisen gynekologisen leikkauksen jälkeisen tuen seurauksena voi myös johtaa laskeuman kehittymiseen. Iän mukana tuomaa munasarjojen estrogeenierityksen vähenemistä ja loppumista pidetään yhtenä tärkeimmistä laskeumien alttiutta lisäävistä tekijöistä. Tuolloin estrogeenin puute emättimen ja alempien virtsateiden alueella ohentaa limakalvoja (urogenitaaliatrofia) ja vähentää lantion kudosten verenkiertoa. Tämän vuoksi jo aiemmin elimistöön tullut lantionpohjan vaurio alkaa oireilla laskeumalle tyypillisesti vasta menopaussin jälkeen. (Decherney ym. 2011, Ylikorkiala ym. 2011) 1.6 Luokittelu
9 9 Kliinisessä työssä laskeuma luokitellaan neljään asteeseen riippuen siitä, kuinka pitkälle alas- ja ulospäin rakenteet työntyvät. I-asteessa sisäiset rakenteet liukuvat korkeintaan emättimen ulkokolmannekseen saakka. II-asteessa rakenteet liukuvat emättimen aukkoon eli näkyville ulkosynnyttimiin. III-asteessa rakenteet pullistuvat selvästi emättimen aukosta ulos. IV-asteessa rakenne on kokonaisuudessaan luiskahtanut emättimen aukon ulkopuolelle. Laskeumia luokitellaan tieteellisissä tutkimuksissa usein myös POP-Q-luokittelulla (Pelvic organ prolapse quantification), koska sen katsotaan olevan objektiivisempi. Edellä mainitussa asteikko on välillä 0 4, missä 0=Ei laskeumaa, 1=Laskeuma enintään 1 cm:n päähän immenkalvosta, 2=Laskeuma immenkalvon tasolle, tai 1 cm sen ylä- tai alapuolelle, 3=Laskeuma yli 1 cm immenkalvotason ulkopuolelle, 4=Emättimen täydellinen uloskääntyminen tai kohdun täydellinen prolapsi. POP-Q-luokittelun katsotaan kuitenkin olevan kliinisessä työssä liian työläs ja monimutkainen, eikä se ole vakiintunut yleiseen käyttöön. (kuva 1) (Bump ym 1996, Halo-Ryhmä 2012, Kiilholma ym Nieminen 2013, Ylikorkiala ym. 2011) Kuva 1. Äärimmäisenä oikealla POP-Q asteikko ja toisena vasemmalla kliinisessä työssä yleimmin käytössä oleva luokittelu. Kuvan introitus tarkoittaa emättimen aukkoa ja hymeneal ring kuvaa immenkalvon tasoa.
10 10 Kuva 2. Esitettynä normaali emättimen rakenne, sekä vasemmalta oikealle etuseinämän-, kohdun- ja takaseinämän laskeumat. 1.7 Oireet I- ja II-asteen laskeumat voivat aiheuttaa pitkäkestoisina painontunnetta lantionpohjassa, mutta ovat usein oireettomia. Laskeumavaivan pahetessa yleisimpiä oireita ovat virtsarakon puolelta tihentynyt virtsaamisen tarve, virtsaamispakko, pakkoinkontinenssi, heikko tai pitkittynyt virtsasuihku, jäännösvirtsan tunne, virtsaamisen käynnistymis- ja lopettamisvaikeus ja virtsaumpi. Usein potilas joutuu helpottamaan rakon tyhjenemistä joko kädellä painaen tai asentoa muuttamalla. Peräsuolen puolelta tyypillisimpiä oireita ovat ulostamisvaikeus, tunne epätäydellisestä peräsuolen tyhjenemisestä, ulostamispakko, tuhriminen ja ulosteen inkontinenssi. Edellä mainituissakin potilas joutuu usein helpottamaan ulostamista sormilla painamalla emättimen takaseinästä tai perineumilta (digitointi). Emättimen puolelta yleisimpiä oireita ovat painontunne, pullistuma tai sen tunne, limakalvojen hankautuminen ja yhdyntävaikeudet. (Bump ym. 1996, Decherney ym. 2011, Ylikorkiala ym. 2011) 1.8 Operatiivinen hoito omilla kudoksilla Rafiat Laskeumakorjausleikkaus voidaan tehdä joko avo- tai tähystystekniikkaa käyttäen. Primaarikorjauksissa käytetään laskeuman korjauksessa lähinnä potilaan omia kudosmateriaaleja. Olennaista laskeumien korjauksessa on, että leikkauksen tulee olla kaikki mahdolliset vaurioalueet korjaava, jolloin terveillä omilla kudoksilla tai keinomateriaaleilla tuetaan kaikki olennaiset rakenteet eli emättimen etu- ja takaseinämä ja pohjukka. Tämän on todettu vähentävän residiivien todennäköi-
11 11 syyttä. (Ylikorkala ym. 2011) Etuseinämän laskeumaa (kystoseele) korjattaessa virtsarakon alla oleva tukikudos kiristetään rakon alle ompeleilla, minkä jälkeen ylimääräinen emättimen limakalvo leikataan pois ja limakalvon reunat ommellaan keskiviivassa yhteen (kolporrafia anterior). Jos sentraaliseen etuseinämän laskeumaan liittyy lateraalinen defekti, ovat tulokset perinteisillä leikkausmenetelmillä vaatimattomia. Yhtenä mahdollisuutena on pyrkiä korjaamaan tuo liittämällä septum pubocervicale arcus tendineus fascia pelvikseen. Takaseinämän laskeuma (rektoseele) korjataan samalla periaatteella kuin etuseinämän vastaava (kolporrafia posterior). Tarvittaessa voidaan myös korjata vaurioitunutta perineumia introituksen kapeuttamiseksi ennalleen (levatorplastia ja perineorafia). (Doshani ym.2007, Rock ym. 2008) Site-specific-tekniikka Site-specific-tekniikalla korjataan laskeumia omia kudoksia käyttäen. Ideana on palauttaa repeytynyt faskia entiseen anatomiseen asentoonsa. Posteriorisessa site-specific-tekniikassa tehdään viilto immenkalvon tasolle, ja rektovaginaalinen faskia dissekoidaan rektoseele paljastaen. Anatomia palautetaan suturoimalla repeytynyt faskia yläosastaan uterosakraalisiin ligamentteihin ja alaosastaan pinnalliseen transversum perineum lihakseen. Tämän jälkeen vaginan limakalvo suljetaan ompelein. Anteriorinen faskian repeämä korjataan vastaavaa ideaa käyttäen suturoimalla avulsoitunut pubocervikaalinen faskia takaisin arcus tendineus faskia pelvikseen. Retrospektiivisessä katsauksessa, jossa vertailtiin abdominaalista paravaginaalista korjausta vaginaaliseen paravaginaaliseen korjaukseen, todettiin, että site-specificellä revenneen natiivikudoksen korjauksella oli kuratiivista potentiaalia. Anatomisen laskeuman uusimisen osuudet vaihtelivat tutkimuksesta riippuen välillä 7,1 30,5 %, jossa keskimääräinen seuranta-aika vaihteli välillä kk. Huomattavaa oli kuitenkin, että suurin laskeuman uusimisen prosenttiosuus oli tutkimuksesta, jossa oli myös pisin keskimääräinen seuranta-aika. Komplikaatioiden yleisyys vaihteli välillä 1,7 24,0 %. (Reid ym. 2011, Wheeless ym. 2009) Posterioriseen kolporrafiaan liittyy leikkauksen jälkeisenä ongelmana dyspareuniaa. Komesu ym. (2007) (n=73) sekä Kahn ym. (2005) (n=231) tarkastelivat tutkimuksissaan posterioriseen kolporrafiaan liittyviä seksuaalitoimintojen haittojen korjaantumisia. Kyseisissä aineistoissa ei todettu tilastollisesti merkitseviä eroja site-specific-tekniikan ja perinteisen tekniikan välillä dyspareunian suhteen.
12 Enteroseelen korjaus omilla kudoksilla Edellä mainittujen toimenpiteiden yhteydessä voi esiintyä suolityrä (enteroseele). Sen korjauksessa omilla kudoksilla tyräpussi preparoidaan, suljetaan tupakkapussiompeleella ja tuetaan takarafialla sekä McCall-culdoplastialla. Uterosakraalisten ligamenttien kiristyksessä ligamentit kiinnitetään vaginan pohjaan kohdunpoiston jälkeen, McCallin operaatiossa uterosakraali kardinaali ligamenttikompleksi kiinnitetään emättimen pohjan membraaniin kohdunpoiston jälkeen. Molempia käytetään ehkäisemään emättimen pohjan laskeumaa ja enteroseeleä sekä kyseisen tyyppinen operaatio tulisi tehdä aina vaginaalisen kohdunpoiston yhteydessä. (Cruishank 2009, Decherney 2013, Deprest ym. 2006, Diwadkar ym. 2009) 1.9 Laskeuman korjaus kohdunpoistolla Vaginaalisessa kohdunpoistossa Heaneyn menetelmää käyttäen kohdun cervixiä vedetään alaspäin emättimeen. Kaareva viilto tehdään vaginan anteriorisen fornixin limakalvoon käyttäen virtsarakkoa rajana. Cervix erotellaan virtsarakosta. Sitten tehdään u-muotoinen viilto posterioriseen fornixiin ulottuen lateraalisti uterosakraalisiin ligamentteihin saakka. Uterosakraaliset ligamentit, kardinaaliligamentit, kohtuun menevät suonet, utero-ovaariset pedikkelit sekä pyöreät ligamentit eristetään, pihditetään ja sidotaan, minkä jälkeen kohtu voidaan poistaa alateitse. (Kalogirou ym. 1995) 1.10 Laparoskooppinen laskeumakorjaus Laparoskooppisesti (tähystyksellisesti vatsan kautta) emättimen pohjan laskeuma korjataan uudelleenliittämällä pubocervikaalinen faskia ja rektovaginaalinen faskia vaginan apeksiin ja uterosakraalisiin ligamentteihin. Etuna on vaikean promontoriumin dissekaation välttäminen ja presakraalisen verenvuodon välttäminen. (Flynn ym. 2002) 1.11 Miksi verkkoleikkaus? 2000-luvulta alkaen on yleistynyt keinoaineiden käyttö etu- ja takaseinämän laskeumien korjauk-
13 13 sessa (Halo-ryhmä 2012). Aiemmin verkkoa on käytetty lähinnä emättimen pohjukan kiinnityksessä ristiluun päällä kulkevaan sidekudokseen (sakrokolpopeksia) sekä emättimen pohjukan kiinnityksessä ristiluu-istuinkärkisiteeseen (sakrospinosusfiksaatio). (Kelly 1998) Tavanomaisilla leikkausmenetelmillä potilaan omia kudosmateriaaleja käyttäen ei aina saada riittävän hyvää ja pysyvää tulosta. Ylikorkiala ym. (2011) oppikirjan mukaan viiden vuoden seurannassa 33 % omia kudosmateriaaleja käyttäen leikatuista etuseinämän korjausleikkauksista uusi. Altman ym. (2011) tutkimuksessa taasen vertailtiin 389 potilasta, joista 200 potilaan etuseinämän laskeuma korjattiin verkolla ja 189 perinteisellä kolporrafialla. Näistä vuoden seurannan jälkeen ei subjektiivisesti eikä objektiivisesti laskeumaa ollut todettavissa verkkokorjatuista 60,8 %:lla ja kolporrafialla korjatuista 34,5 %:lla (P< 0,001). Withagen ym. (2011) vertailussa 12 kk:n seurannan jälkeen POP- Q-2-tasoinen tai suurempi laskeuma todettiin perinteisellä menetelmällä leikatuista potilaista etuseinämässä objektiivisesti 51 %:lla (n=49) vs. verkolla korjatuista 7,8 %:lla (n=51), P< Vastaavasti takaseinämän suhteen luvut olivat 24,5 % (n=57) vs. 4,1 % (n=49), P=0,003 ja emättimen pohjan laskeuman suhteen luvut olivat 2,5 % (n=40) vs. 6,3 % (n=48), P=0,40. Operaatioajat olivat verkkoleikatuilla hieman pidemmät 45 min ( min, n=97) vs. 53,5 min ( min, n=93), P=0.001 (Withagen ym.2011) ja 33,5 min (+/- 10,5) vs. 52,6 min (+/- 16,5), P< Sairaalassa vietetyssä ajassa ei ollut käytännössä eroa 3 vrk (2-13) vs. 3 vrk (2 15), P=0.97 (Withagen ym.2011) ja 1,6 vrk (+/- 1,1) vs. 1,8vrk (+/- 1,2), P=0.07. (Altman ym.2011) Fatton ym. (2007) aineistossa keskimääräinen sairaalassaoloaika verkkoleikatuilla oli 3,75 vrk. Aineisto käsitti 110 potilasta, joilla kaikilla oli edeltävästi vähintään POP-Q-2-tasoinen prolapsi. Heistä 53,6 %:lle oli laitettu totaaliverkko, 20 %:lle etuseinämän verkko ja 26,4 %:lle takaseinämän verkko. Toistuvien omilla kudoksilla tehtyjen korjausten seurauksena emättimen ja lantionpohjan anatomia vääristyy ja yhdynnät voivat käydä kivuliaiksi tai mahdottomiksi. Toistetut leikkaukset tuottavat huomattavaa sairastavuutta ja kustannuksia. (Bako ym. 2009) 1.12 Käytettyjä verkkoja Leikkauksissa on käytössä useita eri keinomateriaaleja. Yleisimpinä on polyetyleeni terephtalaatti (mersilene), laajennettu polytetrafluorietyleeni (expanded polytetrafluoroethylene tai eptfe tai
14 14 Gore-tex), yleisimpänä polypropyleeni (prolene). Yleisimmin käytössä olevana materiaalina suositaan synteettistä, yksisäikeistä, isoreikäistä (yli 75 µm) polypropyleeniä. Tämä siksi, että yksisäikeisen isoreikäisen verkon käyttöön liitetään pienempi infektioriski ja että sillä on hyvät elastiset ominaisuudet. (Bako ym. 2009, Falagas ym. 2007, Milani ym. 2005) 1.13 Verkkoleikkaustekniikoista KYS-aineistossani läpikäydyt potilaat on leikattu Prolift -verkolla. Kyseinen verkko on jo vedetty pois markkinoilta haittavaikutusten vuoksi. Nykyään KYS:ssa on käytössä erilainen verkko, jossa on hieman erilainen asennustekniikka. Etuseinämän Prolift -verkkoleikkauksessa emättimen etuseinämään tehdään keskilinjassa pitkittäinen viilto joka ulottuu virtsaputken suulta cervixin anterioripuolelle tai vaginan apeksiin, jos kohtu on poistettu. Virtsarakko erotellaan vaginasta. Dissekaatiota jatketaan bilateraalisti spina ischiadicoihin saakka ja edetään anteriorisesti arcus tendineusta pitkin. Verkko asetellaan rakon alapuolelle ja verkon lateraaliset ulokkeet asetellaan iliococcygealiseen faskian päälle spina ischiadicoiden etupuolelle. Itse verkko-osa jätetään usein suturoimatta kiinni, mutta joskus verkko fiksoidaan iliococcygeaaliseen faskiaan ompeleilla. Limakalvo verkon päällä suljetaan ja verkon anteriorisiin ja posteriorisiin reunoihin ommellaan sulavia ompeleita stabiloimaan verkkoa ja ehkäisemään sen laskostumista. (kuva 4) Posteriorisen laskeuman Prolift posterior -korjauksessa tehdään keskilinjassa pitkittäinen viilto perineumista vaginan apeksiin saakka ja vagina erotellaan peräsuolesta. Dissekaatiota jatketaan bilateraalisti fossa ischiorectaalikseen saakka ja superiorisesti ligamentum sacrospiniosukseen saakka. Jos havaitaan enteroseele, tyräpussi preparoidaan ja suljetaan tupakkapussiompeleella. Kaikki faskiaaliset defektit korjataan myös suturoimalla. Y:n muotoisen verkon haarakkeet asetellaan ligamentum sacrospinosuksen päälle ja verkon runko-osa asetellaan rektovaginaalisen faskian ja perineumin päälle. Verkko stabiloidaan superiorisesti sulavilla ompeleilla. Limakalvo verkon päällä suljetaan vastaavasti kuin anteriorisessa verkossa. Peräsuolen kautta tarkastetaan, ettei suturoidessa ole tehty vauriota peräsuoleen. (kuva 4) Kombinoidussa anteriorisen ja posteriorisen laskeuman verkkokorjauksessa (Prolift total ) tehdään vertikaalinen viilto keskilinjassa suburetraalisti ulottuen koko emättimen pituudelta perineumiin.
15 15 Lisäksi tehdään laaja dissekaatio käsittäen emättimen anteriorisen, apikaalisen ja posteriorisen osat. Etu- ja takaosat korjataan kuten edellä. Atriumin verkko asetellaan ristin muotoisesti siten, että ristin ulokkeet yltävät iliococcygealisen faskian mukaisesti spina ischiadicoiden etupuolelle ja ristin pitkä uloke ulottuen vaginan apeksiin korjaten enteroseelen ja liittäen rektovaginaalisen faskian perineumiin. (Dwyer ym. 2004, A. Sivaslioglu ym. 2008) Kuva 3. Mallinnettuina vasemmalta oikealle totaali-, anteriorinen-, sekä posteriorinen verkko.
16 16 Kuva 4. Kohdassa A kuvataan asennettuna anteriorinen verkko sekä kohdassa B kuvattuna posteriorinen verkko edestä ja sivusta päin Verkkoihin liittyviä haittoja Keinomateriaalit eivät ole vielä vakiinnuttaneet paikkaansa ensisijaisina laskeumien korjausmenetelminä. Ei ole olemassa riittävän luotettavaa näyttöä niiden pitkäaikaisturvallisuudesta, sillä randomoituja ja kontrolloituja tutkimuksia verkkojen käytöstä laskeumakorjausleikkauksissa on vähän ja seuranta-ajat ovat lyhyitä. (Bako ym. 2009) Lisäksi verkkoihin liittyy runsaasti haittoja, joiden vuoksi esimerkiksi lääke- ja laiteturvallisuutta Yhdysvalloissa valvova viranomainen FDA varoitti vuonna 2008 verkkoihin liittyvistä lukuisista haitoista ja uusi varoituksensa vuonna 2011, koska ilmoituksia haitoista oli tullut lisää. Kuvattuja haittoja olivat mm. verkon näkyminen (eroosio), infektiot, kivut ja virtsan pidätyskyvyttömyys. (Halo-Ryhmä 2012) Eroosio Eroosio on määritelty siten, että mikä tahansa verkon osa on näkyvissä tarkastelussa, oli sitten kyse sisätutkimuksesta, kysto- tai proktoskopiasta. Eroosio oireilee yleensä epänormaalina vuotona emättimestä, emättimen kipuna, yhdyntäkipuna (dyspareunia) tai verenvuotona. Eroosioiden ilmaantumisnopeudesta seurannassa on suurta vaihtelua kuudesta viikosta seitsemään vuoteen. Samoin eroosioiden yleisyydestä on tutkimuksissa suurta vaihtelua johtuen erilaisista
17 17 tutkimusmetodeista, erityyppisistä operatiivisista tekniikoista, erityyppisistä verkkomateriaaleista ja vaihtelevista seuranta-ajoista. (Bako ym. 2009) Withagen ym. (2011) tutkimuksessa tupakoinnin todettiin olleen itsenäinen eroosion riskitekijä. Nikotiini on vasokonstriktori, joka vähentää epiteelin verenkiertoa ja ravinnon saantia, mikä heikentää haavan parantumista ja saattaa johtaa eroosion ilmaantumiseen. Withagen ym. (2011) tutkimuksessa ei voitu osoittaa korrelaatiota iän ja eroosion ilmaantuvuuden suhteen, vaikka aiemmissa tutkimuksissa tuollaiseen viittaavaa onkin esiintynyt. Esimerkiksi Achtari ym. (2004) tutkimuksessa (n=198, seuranta-aika 6 kk, keski-ikä 63 vuotta +/- 11,6 v) todettiin, että ikä, hormonikorvaushoidon puute ja leikkaavan kirurgin kokemuksen puute yhdessä nostivat riskiä eroosion ilmaantumisen suhteen, mutta yksittäisinä mikään edellä mainituista ei ollut tilastollisesti merkitsevä riskitekijä käyttäen luotettavuuden suhteen p<0,0025-arvoa. Deffieux ym. (2007) aineistossa taasen todettiin yli 70 vuoden iän olleen merkittävä itsenäinen riskitekijä verkkoeroosion suhteen (p=0,01). Aineisto käsitti 138 potilasta, joilta oli operoitu kystoseele verkolla. Iältään he olivat vuotta (keski-ikä 62 v, keskimääräinen vaihteluväli 12 v). Keskimääräinen seurantaaika oli 32,1 kk. Bako ym. (2009) katsauksessa laskeumaverkkoleikkauksen komplikaatioihin liittyen, kun käytettiin synteettistä verkkoa, oli vertailtu kahdenkymmenenkolmen eri tutkimuksen tuloksia. Katsaus käsitteli kysto-, rekto- ja enteroseelen korjauksia, joita oli yhteensä 1844 tapausta. Seuranta-aikojen mediaani oli keskimäärin 18,6 kk. Näistä tarkastelin polypropyleeniverkolla tehtyjä leikkauksia, sillä kyseiseen verkkomateriaaliin liittyvissä katsauksissa oli isoimmat potilasmateriaalit ja eniten vertailevia tutkimuksia. Esimerkiksi kystoseelen korjauksen jälkeen Hiltunen ym. (2007) kuvaavat eroosion ilmaantuvuudeksi 17,3 % (n = 104, seuranta ajan mediaani=12 kk), kun taas Dwyer ym. (2004) kuvaavat eroosion ilmaantuvuudeksi 4,6 % (n = 64, seuranta-ajan mediaani=29 kk). Altman ym. (2011) aineistossa kystoseelen verkkokorjauksen jälkeen 3,2 % potilaista jouduttiin operoimaan uudelleen revidoimalla haavaa verkon näkymisen vuoksi (n=200, P=0.03). Rektoseelen suhteen esimerkiksi Milani ym. (2005) kuvaavat eroosion ilmaantuvuudeksi 6,5 % (n=31, seuranta-ajan mediaani=17 kk), kun taas de Tayrac ym. (2005) kuvaavat eroosion ilmaantuvuudeksi 12 % (n=36, seuranta-ajan mediaani=22 kk). Enteroseelen suhteen vastaavat luvut ovat Elneil ym. (2005) 2,3 % (n=128, seuranta-ajan mediaani=19 kk), kun taas Kohli ym. (1998) 12 % (n=57, seuranta-ajan mediaani=19,9 kk). Diwadkar ym. (2009) kävivät läpi 3245:n verkkoleikatun potilaan aineiston 24:stä tutkimuksesta
18 18 (seuranta-ajan mediaani 17,1 +/-13,8 kk). Tässä lajittelematta seeleä eroosio tai infektio oli yleisin komplikaatio (5,8 %) Dyspareunia Withagen ym. (2011) tutkimuksessa selvitettiin verkkoleikkauskomplikaatioiden riskitekijöitä. Tutkimuksessa käytiin läpi yhteensä 294 potilastapausta 12 kk seuranta-ajalla. 24 %:lle laitettiin anteriorinen, 37 %:lle posteriorinen, 16 %:lle molemmat ja 22 %:lle totaaliverkko. Dyspareunialle ei löytynyt muuta selkeää edeltävää riskitekijää kuin preoperatiivinen dyspareunia. Lowman ym. (2008) katsauksessa tutkittiin Prolift -verkkoihin liittyvää dyspareuniaa. Tutkimuksessa oli 57 seksuaalisesti aktiivista potilasta, joille oli tehty Prolift -verkkoleikkaus. Näistä 47 oli seksuaalisesti aktiivisia ennen leikkausta ja 10 leikkauksen jälkeen. Osaltaan ajateltiin dyspareunian mahdollisesti liittyvän joillakin potilailla levator myalgiaan eli levator-lihasten kiputilaan, sillä sitä todettiin 11 %:lla potilaista tutkimuksen jälkeen. Hypoteesina oli, että verkon läheisyys levatorkompleksin kanssa johtaa levatrolihasten spasmiin ja sitä kautta dyspareuniaan. On myös ajateltu dyspareunian liittyvän leikkauksen jälkeiseen vähentyneeseen emättimen elastisuuteen, arpeutumiseen, vaurioituneeseen hermotukseen ja vähentyneeseen verenvirtaukseen emättimen paisuvaiskudoksessa.(helstrom ym. 2005) Kuitenkaan mitään varmaksi todettua yksittäistä syytä ei edellä mainituissa tutkimuksissa löytynyt selittämään dyspareuniaa verkkoleikkauksiin liittyen. Milani ym. (2005) tutkimuksessa kystoseelen korjauksen jälkeen dyspareuniaa ilmaantui 23,3 %:lla preoperatiivisesti seksuaalisesti aktiivisilla naisista (n=17 seuranta-ajan mediaani=17 kk). Natale ym (2000) kuvaavat dyspareuniaa 6,5 %:lla (n=138 seuranta-ajan mediaani=18,7 kk). Altman ym. (2011) aineistossa vuoden seurannan jälkeen dyspareuniaa usein tai aina ilmoitti 7,3 % verkkoleikatuista vs. 2 % kolporrafia anterior -potilaista (P=0,07). Rektoseelen suhteen vastaavat luvut olivat de Tayrac ym. (2006) 7,7 % (n=36, seuranta-ajan mediaani=22 kk) ja Milani ym. (2005) jopa 69 % (n=31, seuranta-ajan mediaani=17 kk). Enteroseelen suhteen dypareuniaa oli ilmoitettu seitsemästä tutkimuksesta ainoastaan Baessler ym. (2005) tutkimuksessa, jossa osuus oli 52,6 % (n=19, seuranta-ajan mediaani=24 kk). Lajittelematta seeleä Diwadkar ym. (2009) aineistossa (n=3245, seuranta-ajan mediaani 17,1 +/-13,8 kk) dyspareuniaa esiintyi 2,2 %:lla (vaihteluväli 0 23,1 %).
19 Ponnistusinkontinenssi Ponnistusinkontinenssia kystoseelen verkkokorjauksen jälkeen Hiltunen ym. (2007) kuvaavat 23 %:lla (n=104, seuranta-ajan mediaani=12 kk) vs. 10 % ilman verkkoa korjatuista (n=97, seurantaajan mediaani=12 kk), kun taas de Tayrac ym. (2005) 7 %:lla (n=87, seuranta-ajan mediaani=24 kk). Altman ym. (2011) aineistossa ponnistusinkontinessin vuoksi vuoden seurannan aikana inkontinenssileikkaukseen joutui 2,5 % verkkoleikatuista vs. 0 % kolporrafia anterior -potilaista (P=0.06). Rektoseelen suhteen virtsainkontinenssia ei ollut luonnollisesti ilmaantunut, mutta ulosteinkontinenssia esiintyi Milani ym. (2005) tutkimuksessa yhdellä potilaalla (n=31, seurantaajan mediaani=17 kk). Enteroseelen suhteen seitsemästä vertaillusta tutkimuksesta ainoastaan Elneil ym. (2005) potilasaineistossa oli ilmoitettu ponnistusinkontinenssia 3 %:lla (n=128, seuranta-ajan mediaani=19 kk) Infektiot Preoperatiivinen antibiootin anto on yleinen käytäntö abdominaalisen kohdunpoiston yhteydessä. Mittendorf ym. (1993) meta-analyysissä preoperatiivisen antibiootin ennen abdominaalista kohdunpoistoa saaneista potilaista 9,0 % (n=1836) sai postoperatiivisen infektion, kun taas ilman preoperatiivista antibioottia leikatuista 21,1 % (n=1768) sai postoperatiivisen infektion. Kaikkien tutkimuksessa käytettyjen antibioottien suhteen tulos oli tilastollisesti merkitsevä (p = 0,00001; cefazoliini, p = 0,00021; metronidatsoli, p = 0,015; and tinidatsol, p = 0,034). Koska on mahdollista, että muidenkin abdominaali- tai lantionpohjan operaatioiden aikana ilmaantuvien löydöksien johdosta abdominaalinen kohdunpoisto on suositeltavaa, vaikkei preoperatiivisesti tuollaista harkittukaan, tulisi kaikkia lantion ja vatsanalueen operaatiota edeltävästi tehdä esivalmistelut, joihin kuuluu vaginapesu ja preoperatiivinen antibiootti. (Rock ym. 2008) Esimerkiksi Hiltunen ym. (2007) aineiston kaikille potilaille oli annettu preoperatiivisesti laskimonsisäisesti 1,5 g kefuroksiimia ja 500 mg metronidatsolia. Bako ym. (2009) aineistossa läpi käydyissä tutkimuksissa infektioita ei juuri kuvautunut komplikaatioina. Ainoastaan Mercer-Jones ym. (2004) ilmoittivat 4,5 %:lla syvän infektion (n=22, seuranta-ajan mediaani=12,5 kk) rektoseelen korjauksen jälkeen. Enteroseelen korjauksen jälkeen infektioita oli ilmaantunut Valatis ym. (2005) aineistossa yksi sepsis (n=43, seuranta-aika 3 19 kk) sekä Baessler ym. (2005)
20 20 aineistossa 31 %:lla oli jokin infektio (n=19, seuranta-ajan mediaani 24 kk). Altman ym. (2011) aineistossa virtsateiden infektio ilmaantui vuoden seurannan aikana 1,5 %:lle verkkoleikatuista vs. 0,5 %:lle kolporrafia anterior -potilaista (P=0,67) Muita postoperatiivisia haittoja Nieminen ym. (2010) aineistossa käsiteltiin 104 kystoseele-operaatiota, joihin sisältyi 16 kappaletta myös rekto- tai enteroseelen korjauksia. Tutkimuksessa muita ilmoitettuja postoperatiivisia haittoja olivat paineen tunne 8,6 % (pre op. 76,0 %,), pullistuman tunne 10,6 % (pre op. 98,0 %,), rakon tyhjentämisvaikeus 10,6 % (pre op. 78,0 %). Diwadkar ym. (2009) aineistossa fisteleitä ilmaantui harvoin, vain noin 0,2 %:ssa tapauksista (vaihteluväli 0 4,2 %) Anatominen korjautuminen Halo-Ryhmän 2012 tehdyssä katsauksessa Vaginaaliset verkkokorjaukset lantionpohjan laskeumien hoidossa arvioitiin vaginaalisesti asetettavien verkkojen vaikuttavuus, turvallisuus ja kustannukset emättimen etu- ja takaseinämän laskeumien ja niihin mahdollisesti liittyvän pohjukan laskeuman leikkaushoidossa. Halo-katsauksessa oli vertailtu eri tutkimuksia käsittäen yhteensä 934 naisen aineiston. Kyseisessä katsauksessa laskeuman uusimisen riskisuhteeksi oli saatu 0,30 (95 %:n luottamusväli 0,21 0,44) ja laskeuman verkkokorjaus vähensi laskeuman uusimisen riskiä 70 %:lla verrattuna perinteiseen leikkausmenetelmään. Nieminen ym. (2010) aineistossa laskeumien anatomisen uusimisen todennäköisyys oli kolmen vuoden seurannassa kystoseelen suhteen 13 % (n=104). Kyseisistä potilaista 15,3 %:lla oli myös myös rekto- tai enteroseele, joka korjattiin verkolla. Näistä 29 %:lla laskeuma uusi anatomisesti Toimenpiteen aikaiset haitat Itse verkkoleikkaus kestää yleensä pidempään kuin perinteinen leikkaus ja verenvuoto toimenpiteen aikana on runsaampaa kuin perinteisessä. Halo-Ryhmän läpikäymässä aineistossa (kolme tutkimusta, n=781) toimenpiteen aikaisiin haittoihin liittyen vertailtiin perinteisiä ja verkkoleikkauksia. Kolmessa verkkoleikkauksessa oli massiivisia verenvuotoja ( ml), muutoin toimenpiteisiin liittyvissä haitoissa ei ollut merkittäviä eroja. Altman ym. (2011) aineistossa etuseinämän verkkoleikkauksen aikana ilmenneet komplikaatiot olivat rakkoperforaatio
21 21 3,5 %, verenvuoto ad 500 ml 2,0 %, verenvuoto ad 1000 ml 0,5 % sekä operaation aikainen kammiovärinä 0,5 % Uusintaleikkaus Laskeuman uusimisen vuoksi joudutaan verkkokorjauksen jälkeen uusintaleikkaukseen harvoin. Ainoastaan 1,6 % Diwadkar ym. (2009) aineiston (n=3245, seuranta-ajan mediaani 17,1 +/-13,8 kk) potilaista joutui uusintaleikkaukseen tästä syystä. Kokonaisuudessaan uusintaleikkaus tehtiin edellä mainitussa aineistossa 8,5 %:lle (vaihteluväli 0 30,0 %). Yleisin aiheuttaja uusintaleikkaukselle oli komplikaatiot, joista yleisimpänä eroosio Tutkimuksen lähtökohdat Läpi käymissäni kirjallisuudessa oli huomattavaa vaihtelua tuloksien suhteen komplikaatioihin liittyen. Harvassa tutkimuksessa oli 24 ja 36kk tai vieläkin pidempiä seuranta-aikoja. Lisäksi harvassa tutkimuksessa oli käytetty strukturoituja kyselylomakkeita. Käymäni kirjallisuuden perusteella oli kuitenkin odotettavissa, että läpi käymässäni KYS:n aineistossa laskeumat olisivat korjautuneet anatomisesti gradus I IV kriteereitä käyttäen objektiivisesti mainiosti ja itse laskeuman aiheuttamat postoperatiiviset oireet, kuten paineen tai pullistuman tunne tai rakon tyhjenemisvaikeus, olisivat helpottaneet. Verkon aiheuttamista haitoista olisi todennäköisimmin odotettavissa useita erityisesti eroosioon liittyviä haittoja, kuten epänormaalia vuotoa emättimestä, verenvuotoa, emätinkipua ja yhdyntäkipuja. Lähtökohtaisesti jos potilaalle olisi jouduttu tekemään uusintaleikkaus, olisi se todennäköisemmin tehty verkon näkymisen kuin laskeuman uusimisen vuoksi.
22 22 2. MATERIAALIT JA MENETELMÄT Potilasmateriaalina on käytetty Kuopion yliopistollisessa sairaalassa ajalla avotekniikkaa käyttäen verkolla leikatut potilaat. Potilaita on 118. Potilasmateriaali on valikoitu hakemalla Kuopion Yliopistollisen Sairaalan ORBIT-tietokannasta leikkauskoodilla lista potilaista, joille kyseinen operaatio on tehty. Listan perusteella potilaskertomuksista Mirandapotilastietojärjestelmästä on selvitetty tutkimuksessa käytetyt tulokset ja tiedot. Potilaille ei ole suoritettu minkäänlaisia kontrolloituja kyselyjä lomakkeiden tai esimerkiksi puhelujen muodossa. Potilaiden esitiedoista on kerätty synnytysten lukumäärä, perussairaudet, aiemmat laskeumaleikkaukset, kohdunpoisto, mahdollinen inkontinenssileikkaus sekä uuden laskeuman tyyppi. Tämän jälkeen on listattu uusintaleikkauksen tyyppi sekä osastokomplikaatioiden lukumäärä, joiksi on laskettu virtsaretentio, virtsatieinfektio, kuume, kipu, merkittävä verenvuoto, tai muu infektio johon on liittynyt CRP-tulehdusarvon nousu. Sitten on tarkasteltu, onko jälkitarkastuksissa ilmaantunut postoperatiivinen kysto-, entero- tai rektoseele, tai kohdunlaskeuma objektiivisesti tarkasteltuna I IV gradeerausta käyttäen. Erityisesti tutkimuksessa tarkastellaan postoperatiivisia komplikaatioita, joista tarkasteluun on valittu eroosio, hematooma, infektio, kipu, inkontinenssi, pakkoinkontinenssi (urge), kipu, sekä muu oire; mikä? Edellä mainitut muuttujat on syötetty SPSS-tietojärjestelmään, jolla materiaali on käyty läpi ja tulokset analysoitu. Jatkuvat muuttujat on analysoitu käyttäen T-testiä (keskiarvo ja keskihajonta) ja luokkamuuttujat käyttäen Chi n neliötestiä tai n-luvun ollessa 5 tai pienempi Fisherin Exact-testiä. P<0.005 katsottiin tilastollisesti merkitseväksi. Postoperatiivisia komplikaatioita tarkasteltaessa hyväksyttiin tarkasteluun ainoastaan potilaat, joita oli seurattu vähintään 12 kk ajan. Välittömiin komplikaatioihin hyväksyttiin koko aineisto. Karsittujen jälkeen postoperatiivisen aineiston koko pieneni 50 potilaalla, mikä selittyy sillä, että useat potilaat kävivät jälkitarkastuksessa jossain muussa sairaalassa kuin Kuopion yliopistollisessa sairaalassa ja osa potilaista on jättänyt tulematta kokonaan tarkastukseen. Näin ollen postoperatiivisen tarkastelun n-luku on 68.
23 23 3. TULOKSET Aineistossa oli yhteensä 118 naista. Nuorin heistä oli leikkaushetkellä 45- ja vanhin 84-vuotias, keski-iän ollessa 67,2 vuotta ja keskimääräisen vaihteluvälin ollessa 9,3 vuotta. Huomattavan suuri osa (42,4 %) siis jäi tarkastelun ulkopuolelle postoperatiivisten komplikaatioiden suhteen, sillä heille oli järjestetty jälkitarkastukset joko toisesta heidän asuinpaikkaansa lähempänä olevasta sairaalasta tai sitten potilas oli jättänyt tulematta heille varattuihin jälkitarkastuksiin. Yli 12 kk seurattuja oli 68 potilasta, joille ensimmäinen tarkastus oli tehty keskimäärin 2,3 kk:n kuluttua leikkauksesta (vaihteluvälillä 1 24 kk, keskimääräisen vaihtelun ollessa 2,7 kk). Toinen jälkitarkastusaika oli keskimäärin 17,6 kk leikkauksesta (vaihteluvälillä 3 60 kk, keskimääräisen vaihtelun ollessa 8,3 kk). Kolmas jälkitarkastusaika oli keskimäärin 48,8 kk kuluttua leikkauksesta (vaihteluvälillä kk, keskimääräisen vaihtelun ollessa 20,1 kk). Huomattavaa on, että ainoastaan 11 potilaalle oli ehditty tehdä kolmas jälkitarkastus, kun taas ensimmäinen ja toinen jälkitarkastus oli tehty 68 potilaalle, joita oli seurattu 12 kk:n ajan. Tarkasteluun otetuista perussairauksista esiintyi aineistossa (n=118) astmaa 8,5 %:lla, verenpainetautia 49,2 %:lla, keuhkoahtaumatautia 1,7 %:lla sekä sepelvaltimotautia 9,3 %:lla. Synnytyksistä mainintaa potilasteksteistä löytyi 99 potilaalta (76,3 %). Tutkimuksessa ei ole otettu huomioon, onko synnytystapa alateitse vai sektiolla. Suurin osa oli saanut kaksi lasta (48,5 %), yhden lapsen synnyttäneitä oli 13,1 % ja kolme tai enemmän 29,3 %. Huomattavaa on, että 19 potilaan (16,1 %) potilasteksteistä ei löytynyt tietoa synnytyksistä. Edeltävistä leikkauksista potilaille oli tehty kolporrafia anterior (taulukoissa KA) 90:lle (76,3 %), kolporrafia posterior (taulukoissa KP) 66:lle (56,0 %), sakrospinosusfiksaatio 12:sta (10,2 %), sakrumfiksaatio kolmelle (2,5 %), enteroseelen sulku kolmelle (2,5 %) sekä portion amputaatio kahdelle (1,7 %). Yhteensä edeltäviä operaatioita oli 176 kappaletta. Lisäksi kuudelle potilaalle (5,1 %) oli tehty edeltävästi inkontinenssileikkaus. Laskeumista yleisin oli kystoseele (n=110, 93,2 %). Yhtäkään gradus 1 kystoseeleä ei ollut aineistossa, gradus 2 kystoseelejä oli 13,6 % (n=16), gradus 3 kystoseelejä 77,1 % (n=91), sekä gradus 4 kystoseelejä 2,5 % (n=3). Toiseksi yleisin laskeumista oli rektoseele (n=42, 35,6 %). Gradus 1 rektoseelejä oli 8,5 %:lla (n=10), gradus 2 20,3 %:lla (n=24), sekä gradus 3 6,8 %:lla (n=8). Enteroseele esiintyi jonkinasteisena 46,6 %:lla (n=55), sekä kohdunlaskeuma 7,6 %:lla
24 24 (n=9). Kohdunpoisto laskeuman vuoksi oli tehty 50,8 %:lle (n=60) sekä jonkin muun syyn vuoksi 23,7 %:lle (n=28). Muita syitä olivat myoomat (n=10), runsaat ja kivuliaat kuukautiset (n=3), endometrioosi (n=3), kompleksi atyyppinen hypertrofia sekä adenooma. Potilaan ilmoittamista oireista esiintyi pullistuman tunne 78,0 %:lla (n=92), rakon tyhjenemisvaikeus 53,4 %:lla (n=63), hankaus 40,7 %:lla (n=48), painon tunne 30,5 %:lla (n=36), virtsan karkailu 21,2 %:lla (n=25), peräsuolen tyhjenemisvaikeus 11,9 %:lla (n=14) sekä tiheentynyt virtsaamisentarve 9,3 %:lla (n=11). Yleisin tehty korjaava leikkaus oli anteriorisen verkon laitto, joka tehtiin 98:lle (83,1 %). Posteriorinen verkko laitettiin 10:lle (8,5 %) ja totaaliverkko 10:lle (8,5 %). Edellä mainittujen yhteydessä tehtäviä toimenpiteitä olivat kolporrafia posterior (n= 19, 16,1 %), sakrojen yhdistäminen (n=13, 11,0 %), kohdun poisto (n=6, 5,1 %), kohdun portion tyngän poisto (n=3, 2,5 %) tai jokin muu toimenpide (n=1, 0,8 %). Sairaalassa vietetty aika leikkauksen jälkeen oli keskimäärin 2,0 vuorokautta (vaihteluväli 1-16 vrk, keskimääräisen vaihteluvälin ollessa 1,8 vrk). Leikkauksen yhteydessä tapahtuneista komplikaatioista esiintyi ainoastaan rakkoperforaatioita yhteensä kolme kappaletta (2,5 %). Osastolla komplikaatiota ilmaantui 20 kappaletta (16,9 %). Näitä olivat virtsaretentio (n=11, 9,3 %), kipu (n=3, 2,5 %), verenvuoto (n=3, 2,5 %), infektio ja c- reaktiivisen proteiinin nousu (n=2, 1,7 %), sekä jonain muuna komplikaationa ilmaantui yhdelle (0,8 %) potilaalle postoperatiivinen delirium-tila. Leikkauksen jälkeen vähintään 12 kk seuratuille potilaille (n=68) ilmaantui lääkärin toteama kystoseele seitsemässä tapauksessa (10,3 %), joista ainoastaan yksi (1,5 %) oli potilaan ilmoittamana oireileva. Rektoseele ilmaantui vastaavasti 15 seuratulle (22,1 %), joista kaksi (2,9 %) oli oireilevia, sekä enteroseele kolmelle (4,4 %), joista kaksi oli oireilevia (2,9 %). Eroosiota ilmaantui viidelle (7,4 %), joista yksi oli oireileva (1,5 %). Hematooma eli verenpurkauma ilmaantui kolmelle (4,4 %), joista kaksi oli oireilevia (2,9 %). Inkontinessia ilmaantui 27:llä (39,7 %), joista 13 (19,1 %) koki vaivan vaikeaksi ja 14 (20,6 %) koki vaivan lievänä. Kipua emättimen alueella seuratuista koki 11 naista (16,2 %), joista yhdyntäkivun osuus oli 5 kappaletta (7,4 %). Kiristystä lääkärin tunnustelemana löytyi yhdeltä naiselta (1,5 %). Muita oireita ilmaantui kolmelle seuratuista (4,4 %), joista kaikki kolme ilmoittivat kärsivänsä ulostamisen vaikeudesta, sekä yhdellä
25 25 oli lisäksi ilmaantunut verenvuotoa emättimestä. Yhtäkään leikkauksen jälkeistä kohdunlaskeumaa tai pakkoinkontinensista kärsivää ei ilmaantunut 12 kk:n seuranta-aineistossa. Aineistosta tarkasteltiin lisäksi ristiintaulukoimalla iän, perussairauksien, aiempien leikkausmenetelmien sekä tehtyjen verkkoleikkausten suhteen komplikaatioista eroosio, hematooma, infektio, kipu, inkontinenssi, pakkoinkontinenssi, sekä 'muu oire mikä?' Iän suhteen päätettiin jakaa seuratut potilaat yli ja alle 70-vuotiaisiin, jolloin 70 vuotta täyttäneitä oli aineistossa 27 (39,7 %) ja alle 70-vuotiaita 41 (60,3 %). Iän suhteen tarkastelussa alle 70-vuotiaista kahdella (3,0 %) esiintyi eroosiota oireettomana ja yhdellä (1,5 %) oireisena, kun yli 70-vuotiaista kahdella (3,0 %) esiintyi eroosio oireettomana. Kipua alle 70-vuotiaista ilmaantui viidelle (7,4 %) yhdyntäkipuna, sekä neljälle (5,9 %) muuna kipuna. Yli 70-vuotiaille kipua ilmaantui ainoastaan muuna kipuna kahdelle (3,0 %). Inkontinenssia ilmaantui alle 70-vuotiaista lievänä 10:lle (14,7 %) ja vaikeana seitsemälle (10,3 %), kun taas yli 70-vuotiailla vastaavat luvut olivat 4 (5,9 %) ja 6 (8,8 %). Vaikka edellä mainittuja komplikaatioita ilmaantui nuoremmalle osalle enemmän, ei tuloksella ollut tilastollista merkitsevyyttä. Potilaiden kuvaamia muita oireita ilmaatui molemmissa ikäryhmissä kahdelle (3,0 %). Näitä oireita olivat ummetus, verenvuoto emättimestä sekä ulostamisvaikeus. Muista komplikaatioista hematoomaa esiintyi ainoastaan alle 70-vuotiailla kolmella (4,4 %), sekä yhdellä (1,5 %) alle 70-vuotiaalla oli infektio, joten näistä ei vertailua toiseen ikäryhmään voinut tehdä. Pakkoinkontinenssia ei yli 12kk seuratuista esiintynyt yhdelläkään. Perussairauksien suhteen verrattiin vastaavalla tavalla jokaista perussairautta erikseen muuhun potilasmateriaaliin ja tarkasteltiin siitä, miten näissä komplikaatioita ilmaantui. Astmaatikkoja vähintään 12 kk seuratuista potilaista oli 11,8 % (n=8), verenpainetautia sairasti 51,5 % (n=35), keuhkoahtaumatautia 1,5 % (n=1), sekä sepelvaltimotautia sairastavia oli 5,9 % (n=4). Astmaatikoilla hematoomaa ei-astmaatikkoihin verrattuina ilmaantui yhdellä (1,5 %) potilaalla oireettomana, kun taas ei astmaatikoista kahdella (3,0 %) ilmaantui oireinen hematooma. Inkontinenssia esiintyi astmaatikoista sekä lievänä että vaikeana kahdella (3,0 %), kun taas eiastmaatikoilla vastaavat luvut olivat 12 (17,6 %) ja 11 (16,2 %). Yhdellä (1,5 %) astmaatikoista ilmaantui yhdyntäkipua, kun taas ei astmaatikoista yhdyntäkipua oli viidellä (7,4 %) ja muuta kipua kuudella (8,8 %). Edellä mainituilla eroilla ei ollut tilastollista merkitsevyyttä.
26 26 Verenpainetautia sairastavista ilmaantui eroosiota oireettomana kahdella (3,0 %) ja oireisena yhdellä (1,5 %). Sairastamattomilla vastaavat luvut olivat 2 (3,0 %) ja 0. Inkontinenssia ilmaantui verenpainetautia sairastavista lievänä viidellä (7,4 %) ja vaikeana kahdeksalla (11,8 %). Sairastamattomista vastaavat luvut olivat 9 (13,3 %) ja 5 (7,4 %). Yhdyntäkipua ilmaantui yhdellä (1,5 %) verenpainetautia sairastavalla, kun taas sairastamattomilla sitä ilmaantui neljällä (5,9 %). Muuta kipua ilmaantui neljällä (5,9 %) verenpainetautia sairastavalla, kun taas sairastamattomista muuta kipua ilmaantui kahdella (3,0 %). Kiristystä palpoiden ilmaantui yhdelle (1,5 %) verenpainetautia sairastaneelle ja muun tyyppisiä oireita kahdelle (3,0 %), kun taas sairastamattomille ilmaantui kiristystä palpoiden yhdelle (1,5 %) ja muun tyyppistä oiretta yhdelle (1,5 %). Muun tyyppisiä potilaiden kuvaamia oireita olivat ummetus, verenvuoto emättimestä ja ulostamisvaikeudet. Taaskaan edellä mainitut erot eivät olleet tilastollisesti merkitseviä. Keuhkoahtaumatautia sairastaneella potilaalla (1,5 %) oli oireeton hematooma ja vaikea inkontinenssi, kun taas keuhkoahtaumatautia sairastamattomista kahdella (3,0 %) oli oireinen hematooma. Inkontinenssia lievänä koki 14 (20,6 %) ja vaikeana 12 (17,6 %) vertailuryhmästä. Edellä mainituilla eroilla ei ollut tilastollista merkitsevyyttä. Sepelvaltimotautia sairastaneista yhdellä (1,5 %) oli oireeton eroosio, kun taas vertailuryhmästä kolmella (4,4 %) oli oireeton ja yhdellä (1,5 %) oireinen eroosio. Sepelvaltimotautia sairastaneista yksi (1,5 %) kärsi vaikeasta inkontinenssista, kun taas vertailuryhmästä 14 (20,6 %) kärsi lievästä ja 12 (17,6 %) vaikeasta inkontinenssista. Taaskaan edellä mainitut erot eivät olleet tilastollisesti merkitseviä. Vähintään 12 kuukautta seuratuista potilaista 82,4 %:lla laskeuma oli korjattu anteriorisella verkolla (n=56), 5,9 %:lla posteriorisella verkolla (n=4) ja 11,8 %:lla totaaliverkolla (n=8). Aiemmin tehdyillä muilla leikkauksilla vastaavat luvut olivat: kolporrafia anterior 79,4 % (n=54), kolporrafia posterior 55,9 % (n=38), sacrumfiksaatio 1,5 % (n=1), sakrospinosusfiksaatio 8,8 % (n=6), enteroseelen sulku 2,9 % (n=2), sekä portion amputaatio 1,5 % (n=1). Kun anteriorisella verkolla korjattuja verrattiin muihin potilaisiin, ilmaantui eroosio oireettomana kolmelle (4,4 %) ja oireisena yhdelle (1,5 %), kun muissa potilaissa ilmaantui yksi oireeton eroosio (1,5 %). Inkontinenssia ilmaantui lievänä 12:lle ja vaikeana 12:lle (17,6 %) anteriorisella verkolla korjatuista, kun muutoin leikatuilla vastaavat lukumäärät olivat 2 (3,0 %) ja 1 (1,5 %). Muista oireista anterioisella verkolla korjatuille potilaille ilmaantui yhdelle (1,5 %) kiristystä palpoiden ja